**Jina:…………………………………….………………………..…..Nambari……………………..**

**Shule…………………………………….…………………..Sahihi ya mtahiniwa…………………**

**Tarehe……………………………**

KISWAHILI

KARATASI YA 2

LUGHA

MAI/JUN 2016

MUDA: SAA 2½

**MTIHANI WA EKSIKA MUHULA WA PILI 206**

Kiswahili

Karatasi ya 2

Lugha

***Maagizo***

1. Andika jina lako na namba yako katika nafasi ulizoachiwa hapo juu.
2. Tia sahihi yako na tarehe ya mtihani katika nafasi ulizoachiwa hapo juu.
3. Jibu maswali yote. Andika majibu yako katika nafasi zilizoachwa katika kijitabu hiki cha maswali.
4. Karatasi hii ina kurasa **10** zilizopigwa chapa.
5. Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.

KWA MATUMIZI YA MTAHINI PEKEE

|  |  |  |  |
| --- | --- | --- | --- |
|  | **SWALI** | **UPEO** | **TUZO** |
| 1 | UFAHAMU | 15 |  |
| 2 | UFUPISHO | 15 |  |
| 3 | SARUFI | 40 |  |
| 4 | FASIHI | 10 |  |
|  | JUMLA | 80 |  |

1. **UFAHAMU**

**Soma taarifa ifuatayo kisha ujibu maswali.**

Macho yote ulimwenguni sasa yanakodolewa Somalia kuona ikiwa nchi hiyo itajiondoa katika vita na kuunda serikali mpya thabiti inayoweza kukuza umoja wa kitaifa na hivyo kukaribishwa tena katika jamii ya kimataifa.

Hakika wabunge 25 waliokutana juzi kasarani, Nairobi, kumchagua rais wao watalaumiwa ikiwa juhudi za sasa za kufufua taifa lao zitavurugika. Hatima ya Somalia imekuwa mikononi mwao.

Lakini, hata chini ya serikali mpya, Somalia bado ina matatizo kuhusu muafaka wa kitaifa. Historia imeonyesha ni vigumu kushawishi makundi yanayopigana kuwa chini ya mamlaka moja.

Wadhamini wa mashauriano ya amani ya nchi hiyo, Kenya, Shirika la Kiserikali ya Maendeleo la upembe wa Africa. (IGAD), Umoja Wa Mataifa na Muungano wa Ulaya, tayari wametimiza wajibu wao na lililosalia tu ni wasomali kuonyesha shukrani yao kwa kuunda serikali mpya.

Hata hivyo, haitakuwa ajabu makundi hayo yakigawanyika zaidi. Majaribio mengine mawili ya kuunda serikali ya umoja wa kitaifa, mnamo 1991 na 2000, yalileta balaa zaidi-umwagikaji wa damu na migawanyiko ya kiukoo.

Hadi sasa, Somalia ndiyo nchi pekee duniani ambayo haitawaliwi na serikali thabiti. Badala yake, inadhibitiwa na makundi ya wanamgambo wa ukoo. Wasomali wamezoea maisha hayo tangu walipomtimua Mzee Mohamed Siad Bare mnamo 1991.

Hakika, Somalia imestaajabisha mataifa mengine kwa kukosa mshikamano licha ya raia wake kuwa na asilia moja, mila, kabila moja, dini moja na hata kuzungumza lugha moja ya kitaifa.

Mbali na muafaka huo, wanakataa pia serikali za majimbo na afadhali waendelee kuchinjana kuliko kugawanywa katika majimbo mbalimbali. Kweli, damu ni nzito kuliko maji.

Hata hivyo, wana fursa sasa ya kujipiga msasa zaidi ikiwa wanataka kuendelea kuwa na nchi isiyo na pesa na kusimamiwa na maghazi ambao wanajivunia idadi ya watu wanaoua kila siku, kuliko kuleta uthabiti.

Kama ilivyo, uchaguzi huu unakusudiwa kuleta uthabiti na kila Msomalia hana budi kusaidia kutimiza lengo hilo, kurudisha nidhamu na utangamano katika nchi yao na kuanzisha enzi mpya ya ustaarabu.

Wasomali wamekuwa majangili kwa zaidi ya miaka 15 hivi kwamba wametengwa na kuogopewa sana ulimwenguni. Ni vyema wajirekebishe ili kujitwalia tena sifa miongoni mwa mataifa mengine.

Mbali na kwamba hawana serikali, wasomali ndio wametawanyika zaidi ulimwenguni. Ni kwa nini wanakubali kuishi katika nchi nyingine zinazotii serikali zao lakini hawataki serikali kama hiyo katika nchi yao?

Itakuwa aibu kubwa ikiwa juhudi za sasa za kuunda serikali mpya zitatibuka . wasomali wanahitaji serikali hata ikiwa italazimika kuwa na makao yake makuu Nairobi ama nchi nyingine wakishindwa kujikita Mogadishu.

Pesa hizo ni kiasi kidogo na Umoja wa mataifa unakisia kuwa Somalia inahitaji zaidi ya Ksh.405 Billioni. Kuna moyo wa kuwasaidia wasomalia na watakosea wakiacha nafasi kama hii kuwaponyoka tena mikononi. Hamadi kibindoni, silaha mkononi, wanasema wahenga!

1. (a) Kwa nini Somalia inahesabiwa nje ya jamii ya kimataifa AL1)

(b) Eleza vizuizi vya amani Somalia (AL2)

(I)

(II)

(c ) Mambo gani ambayo yangeleta uthabiti zaidi Somalia lakini yameishi kuwa vikwazo? (AL2)

(d) Eleza hatima ya juhudi za mwanzo za kuunda serikali nchini Somalia (AL2)

(e) Eleza upekee wa nchi ya Somalia Ulimwenguni (AL2)

(i)

(ii)

(f) Eleza matumizi ya methali zifuatazo kulingana na taarifa. (AL2)

(i)Hamadi kibindoni silaha iliyo mikononi

(ii) Damu nzito kuliko maji

(g) Eleza maana ya misemo ifuatayo kulingana na taarifa hii (AL2)

(i) itajiondoa katika majivu

(ii) kupiga msasa

(h) Wasomalia wanaishi kinyume cha matarajio. Eleza (AL1)

(i) Eleza maana ya neno hili kulingana na taarifa. “Majangili” (AL1)

**2. Ufupisho (alama15)**

**Soma taarifa ifuatayo kisha ufupishe kwa mujibu wa maswali yanayofuata**.

Idadi kubwa ya wanafunzi huingiwa na wasiwasi wakaribiapo kufanya mtihani kwa sababu mbalimbali, kubwa likiwa ni hofu kwa jinsi ambavyo watafanya katika mtihani huo. Asilani mambo hayafai kuwa hivyo. Wataalamu wa masuala ya saikolojia na wale wa elimu wanashauri kuwa mtahiniwa anafaa kupata muda mwingi wa mapumziko wakati anapokaribia kufanya mtihani ili aweze kuituliza akili asije akapatwa na mzongo wa akili.

Moja katika mashauri ni kuwa mtahiniwa anafaa kupata usingizi wa kutosha wakati akijiandaa na pia wakati akifanya mtihani. Hii ni kwa sababu mtahini wa mwisho si tofauti na mitihani mingine ambayo mtahiniwa amekuwa akiifanya, pamoja na kuwa ni maswali ya jumla kutoka viwango vyote vya masomo. Hivyo basi, mtihani unapokaribia, mtahiniwa anafaa kudurusu na kufanya majaribio mbalimbali ya mitihani pamoja na kujikumbusha yale aliyofunzwa na mwalimu wake. Wala asimdunishe au kumdharau mwalimu hata kama stadi zake za kufundisha kazi hazimsisimui-alikupa kitu cha thamani kitakachokufaa kama silaha wakati wa mtihani.

Mtihani unapokaribia, mtahiniwa anafaa kuwa amekwisha kutambua udhaifu wake na kutia bidii kuudhibiti kupitia udurusu, mijadala na mashauriano. Kumbuka kuwa bidii haiui ila bidii hulipa. Hivyo basi, kula unaposhiriksha bidii na ujasiri wa kuuliza maswali kuhusu mada usiyoielewa, utakuwa unazidi kuudhibiti udhaifu wako na kuimarisha uelewa wako wa somo. Na hatimaye ukaboresha matokeo katika somo hilo. Vilevile, kujadili au kufafanua mada unayoielewa vyema kwa mwenzio asiyeielewa kutakuwezesha kuielewa hata zaidi na hivyo kuimarisha uwezo wako wa kuzoa alama nyingi katika mtihani endapo swali litatoka katika mada hiyo.

Pamoja na hayo, mtahiniwa anafaa kujihadhari na majuto kwa kufanya kile ambacho hakupaswa kufanya. Anaweza kuhakikisha hili kwa kuyapitia maswali kwa makini zaidi, na kuyatafakaria, kuyapangia na kuyaandikia majibu sawasawa kisha kuyasoma tena majibu yake ili kuwa na uhakika kwamba hajapotoka.

Ikiwezekana (kwa sababu ya tofauti za kimapato na uwezo wa wazazi au walezi) mtahiniwa anafaa kula vizuri kabla ya kwenda kufanya mtihani. Vilevile, anapaswa kufika katika chumba cha mitihani kwa wakati unaofaa-mapema kabla ya muda wa kuanza kwa mtihani-na ahakikishe amebeba kila kifaa atakachokihitaji katika mtihani huo.

Ikiwa utashindwa kujibu swali fulani, usilipotezee muda mwingi. Badala yake, endelea na swali linalofuatia kisha ulirejelee swali lile lililokutatiza baadaye wakati huo. Juu ya yote, usithubutu kutumia hila katika mtihani kwa kuwa kitendo kama hicho kitasababisha matokeo yako kufutiliwa mbali, nayo bidii yako ya miaka minne itakukwa imeishia gizani, ukasalia kujuta

***Maswali***

Kwa maneno 60-65, toa mchango wa chakula katika uimarishaji wa uwezo wa kukumbuka

(AL6,1 utiririko)

**MATAYARISHO**

**MAJIBU**

(b) Fupisha aya tatu za mwisho kwa maneno (80-90)

**MATAYARISHO**

**MAJIBU**

**MATUMIZI YA LUGHA (ALAMA 40)**

1. Ni irabu zipi ambazo hutamkwa midomo ikiwa imetandazwa (alama3)

(i)

(ii)

(iii)

1. Taja maana ya shadda na kiimbo (alama2)
2. Huku ukitoa mifano tofautisha kati ya mofimu huru na mofimu tegemezi (alama2)
3. Tambulisha na ufafanue viambishi vilivyotumika katika Anamfundisha (alama2½)
4. Tambulisha aina ya vishazi katika sentensi hii. (alama2)

Dada yake anapenda kutazama filamu.

1. Bainisha shamrisho ala, kitondo na kipozi katika sentensi ifuatayo (alama2½)

Otieno alimpikia chai kwa gesi

1. Yakinisha sentensi zifuatayo (alama2)

(i)wavulana hakwenda shuleni wala kushiriki michezo

(ii) Usingalivumilia wakati ule usingalikuwa mkurugenzi.

1. Sahihisha sentensi hizi zionyeshe matumizi ya “O” rejeshi (alama2)

(i)Ndoo ambayo ilimojaa maji ni yetu

(ii)Mkutanoni ambako alipochelewa ni hapa

1. Pambanua sentensi ambatano ifuatayo ukitumia kilelezo cha mstari (alama4)

Watoto wenye bidii walipongezwa sana kasha wakapewa zawadi

1. Andika kwa wingi
2. Uo wa upanga umeibwa (Alama1)
3. Karatasi ya mwalimu huyu imechafuka (Alama1)
4. Mtoto wake ana ujanja wa kupindukia (Alama1)
5. Kutoka na vitenzi vilivyomo mabanoni unda nomino mwafaka ili kukamilisha sentensi zifuatazo. (Alama3)

(i) …………………………..yule hanyoi watu vizuri (nyoa)

(ii)Jengo hili lilijengwa na ……………………….hodari (jenga)

1. Nchi Somalia kuna ……………………..wengi kutoka nchi jirani (kimbia)
2. Andika sentensi ifuatayo katika ukubwa (Alama2)

Mbuzi wake amekufa jana

1. Badilisha sentensi hii katika usemi wa taarifa kasha uandik sentensi ifuatayo katika ukubwa (Alama3)

“Jimbo letu lina vijana wengi wasio na kazi” seneta alitamka “itabidi sote tutafute suluhu la tatizo hili”

1. Kamilisha jedwali lifuatalo (Alama2)

|  |  |  |
| --- | --- | --- |
| Tendesha | Tendwa | Tendeshana |
| Fisha | ……………………… | ………………… |
| …………………. | Imbwa | …………………. |
| …………………. | ………………… | lishana |

1. KwaKutokana na jozi uliopewa tunga sentensi mbili kutofautisha maana ya: (alama2)
2. Tai
3. Dai
4. Andika kinyume ukizingatia maneno yaliyopigiwa mistari
5. **Muungwana** huyu aliuawa kwa kupigwa risasi (alama2)
6. **Aumbaye** ni mola

(q)Kanusha sentensi hii (alama1)

Ukimpata utamweleza

**4. ISIMU JAMII (ALAMA10)**

(i)Toa maana ya aina hizi za lugha katika jamii (alama2)

(a) pijini

(b) lahaja

(ii) Ni nini wajibu wa lugha ya kimataifa (alama5)

1. Taja sifa tatu za sajili ya Biashara (alama3)